തളവൂര്ക്കോണം ശാഖ കൊട്ടാരക്കര: എസ്.എന്.ഡിപി യോഗം തളവൂര്ക്കോണം 1190ാം നമ്ബര് ശാഖയില് ഗുരുസമാധി ദിനാചരണത്തിന്റെ ഭാഗമായി ഗുരുദേവ അനുസ്മരണ സമ്മേളനവും ഗുരുപൂജയും വിവിധ പരീക്ഷകളില് മികച്ച വിജയം നേടിയ വിദ്യാര്ത്ഥികളെ ആദരിക്കലും നടന്നു. ശാഖാ പ്രസിഡന്റ് അശോക് കുമാര് ചടങ്ങ് ഉദ്ഘാടനം ചെയ്തു. ശാഖാ വൈസ് പ്രസിഡന്റ് മോഹനന് അദ്ധ്യക്ഷനായി. സെക്രട്ടറി രവീന്ദ്രന് ഗുരു അനുസ്മരണ പ്രഭാഷണം നടത്തി. ശിവപ്രസാദ്, അനൂപ് എന്നിവര് സംസാരിച്ചു. എസ്.എസ്.എല്.സി, പ്ളസ് ടു, പി.ജി, എം.ബി.ബി.എസ് പരീക്ഷകളില് ഉന്നത വിജയം നേടിയ വിദ്യാര്ത്ഥികളെ കാഷ് അവാര്ഡും ഉപഹാരവും നല്കി അനുമോദിച്ചു.